Vandžiogalos herbas

Vandžiogalos herbas – pagrindinis Vandžiogalos miestelio ir Vandžiogalos seniūnijos (Kauno rajono savivaldybė) heraldikos atributas.

 Aprašas 

Herbo skydo mėlyname lauke du skydo papėdėje geležtėmis sujungti sidabriniai kalavijai, sudarantys V pavidalo ševroną, su auksiniais skersiniais ir buoželėmis.

 Simbolika 

Kalavijas rodo vietos gyventojų kovas už laisvę, kalavijai sudėti V raide – pirmąją miestelio vardo raidę. Kalavijas simbolių kalboje reiškia karinę jėgą, drąsą ir narsą. Jis yra valdžios, teisingumo, tiesos, gilaus proto, šviesos simbolis. Mėlyna spalva heraldikoje reiškia ištikimybę, tvirtumą ir sąžiningumą.Vandžiogalos herbas.  Krs.lt (tikrinta 2025-09-02).

 Istorija 

2002 m. spalio 16 d. herbą prezidentas Valdas Adamkus patvirtino dekretu Nr. 1946. Herbo etalono autorius – dailininkas Rolandas Rimkūnas.

 Šaltiniai 

Kategorija:Vandžiogala
Kategorija:2002 m. patvirtinti Lietuvos gyvenviečių herbai
Kategorija:Kauno rajono savivaldybės gyvenviečių herbai
Kategorija:Lietuvos miestelių herbai